CELEX: 31991R1418
Language: el
Date: 1991-05-15 00:00:00
Title: Κανονισμός (ΕΟΚ) αριθ. 1418/91 της Επιτροπής της 15ης Μαΐου 1991 για τροποποίηση του κανονισμού (ΕΟΚ) αριθ. 4141/87 για τον καθορισμό των όρων υπαγωγής προϊόντων που προορίζονται για ορισμένες κατηγορίες αεροσκαφών, πλοίων ή πλατφορμών γεωτρήσεων ή εκμετάλλευσης σε ευνοϊκό δασμολογικό καθεστώς κατά την εισαγωγή λόγω του ειδικού προορισμού τους

Avis juridique important

|

31991R1418

Κανονισμός (ΕΟΚ) αριθ. 1418/91 της Επιτροπής της 15ης Μαΐου 1991 για τροποποίηση του κανονισμού (ΕΟΚ) αριθ. 4141/87 για τον καθορισμό των όρων υπαγωγής προϊόντων που προορίζονται για ορισμένες κατηγορίες αεροσκαφών, πλοίων ή πλατφορμών γεωτρήσεων ή εκμετάλλευσης σε ευνοϊκό δασμολογικό καθεστώς κατά την εισαγωγή λόγω του ειδικού προορισμού τους  

Επίσημη Εφημερίδα αριθ. L 135 της 30/05/1991 σ. 0028 - 0029

ΚΑΝΟΝΙΣΜΟΣ ( ΕΟΚ ) αριθ . 1418/91 ΤΗΣ ΕΠΙΤΡΟΠΗΣ  της 15ης Μαΐου 1991  για τροποποίηση του κανονισμού ( ΕΟΚ ) αριθ . 4141/87 για τον καθορισμό των όρων υπαγωγής προϊόντων που προορίζονται για ορισμένες κατηγορίες αεροσκαφών, πλοίων ή πλατφορμών  γεωτρήσεων ή εκμετάλλευσης σε ευνοϊκό δασμολογικό καθεστώς κατά την εισαγωγή λόγω του ειδικού προορισμού τουςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό ( ΕΟΚ ) αριθ . 2658/87 του Συμβουλίου της 23ης Ιουλίου 1987 για τη δασμολογική και στατιστική ονοματολογία και το κοινό δασμολόγιο ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 1056/91 ( 2 ), και ιδίως το άρθρο 11,  Εκτιμώντας :  ότι ο κανονισμός ( ΕΟΚ ) αριθ . 4141/87 της Επιτροπής ( 3 ), όπως τροποποιήθηκε από τον κανονισμό ( ΕΟΚ ) αριθ . 1473/89 ( 4 ), προβλέπει, όσον αφορά ορισμένα υλικά που αποστέλλονται αεροπορικώς από ένα κράτος μέλος σε άλλο από τις αεροπορικές εταιρείες που  αναλαμβάνουν διεθνείς μεταφορές, ελαστικότερη διαδικασία εσωτερικής διαμετακόμισης από εκείνη του αντιτύπου ελέγχου Τ 5, λαμβανομένου υπόψη του ειδικού χαρακτήρα της μεταφοράς αυτών των υλικών -  ότι αποδεικνύεται επίσης αναγκαία, η απλούστευση της διαδικασίας για την αποστολή των υλικών που οι αεροπορικές εταιρείες ανταλλάσουν μεταξύ τους διά ξηράς - ότι, επιπλέον, λόγω της ιδιαιτερότητας των υλικών που αναφέρονται στο άρθρο 3 όσον αφορά ιδίως  τη φύση τους, την τιμή τους και την πολύ περιορισμένη δυνατότητα να χρησιμοποιηθούν σε άλλους τομείς, πρέπει να προβλέπεται ότι η πρώτη διάθεσή τους στην προδιαγραφόμενη χρήση θέτει τέλος στη σχετική τελωνειακή υποχρέωση - ότι, κατά συνέπεια, πρέπει να  γίνουν οι κατάλληλες τροποποιήσεις στο κείμενο του εν λόγω κανονισμού -  ότι η Επιτροπή Ονοματολογίας δεν διατύπωσε γνώμη στην προθεσμία που έθεσε ο πρόεδρός της -  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Κυκλοφορίας Εμπορευμάτων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :  Άρθρο 1  Ο κανονισμός ( ΕΟΚ ) αριθ . 4141/87 τροποποιείται ως εξής :  1 . Στο άρθρο 3 πρώτη φράση, μετά τον όρο "αεροπορικώς" παρεμβάλλονται οι όροι "διά ξηράς ".  2 . Στο άρθρο 3 δεύτερη φράση, οι όροι "των άρθρων 4 έως 8" αντικαθίστανται από τους όρους "των άρθρων 4 έως 8 και 9β ".  3 . Στο άρθρο 4 η εισαγωγική φράση αντικαθίσταται από το ακόλουθο κείμενο :  "Σε περίπτωση αεροπορικής μεταφοράς, η φορτωτική ή το αντίστοιχο έγγραφο επέχει θέση διασάφησης ή εγγράφου Τ 2, με την προϋπόθεση ότι φέρει τουλάχιστον τις ακόλουθες ενδείξεις :".  4 . Παρεμβάλλεται το ακόλουθο άρθρο 9β :  "Άρθρο 9β  1 . Σε περίπτωση μεταφοράς διά ξηράς, εφαρμόζονται οι διατάξεις για την κοινοτική διαμετακόμιση .  Ωστόσο, η δήλωση ή το έγγραφο Τ 2 αναφέρει στη θέση "44 ειδικές αναφορές, κ.λπ ." την ονομασία των αερολιμένων αναχώρησης ή προορισμού . Εξάλλου, η δήλωση ή το έγγραφο Τ 2 αναφέρει, στη θέση που προορίζεται για τον προσδιορισμό των εμπορευμάτων μία από  τις ενδείξεις που αναφέρονται στο άρθρο 4 τρίτο εδάφιο .  2 . Η αποστέλλουσα αεροπορική εταιρεία και η παραλήπτρια αεροπορική εταιρεία φυλάσσουν, σαν λογιστικό στοιχείο, αντίγραφο των αντιτύπων αριθ . 4 και αριθ . 5 του εγγράφου Τ 2 ."  5 . Παρεμβάλλεται το ακόλουθο άρθρο 10α :  "Άρθρο 10α  Κατά παρέκκλιση του άρθρου 11 του κανονισμού ( ΕΟΚ ) αριθ . 4141/87, τα υλικά που αναφέρονται στο άρθρο 3 και χρησιμοποιούνται από τις αεροπορικές εταιρείες για τη συντήρηση ή την επισκευή των αεροσκαφών τους, θεωρούνται ότι έχουν λάβει τον ειδικό  προορισμό από την ημερομηνία της πρώτης διάθεσής τους στην προδιαγραφόμενη χρήση ."  Άρθρο 2  Ο παρών κανονισμός αρχίζει να ισχύει την 21η ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .  Βρυξέλλες, 15 Μαΐου 1991 . Για την Επιτροπή  Christiane SCRIVENER  Μέλος της Επιτροπής  ( 1 ) ΕΕ αριθ . L 256 της 7 . 9 . 1987, σ . 1 . ( 2 ) ΕΕ αριθ . L 107 της 27 . 4 . 1991, σ . 10. ( 3 ) ΕΕ αριθ . L 387 της 31 . 12 . 1987, σ . 76 . ( 4 ) ΕΕ αριθ . L 146 της 30 . 5 . 1989, σ . 9 .